**Referat af bestyrelsesmøde tirsdag den 29. april 2025**

**fra kl. 16.30-19.30**

|  |  |
| --- | --- |
| **Deltagere fra bestyrelsen:** | **Deltagere fra skolen:** |
| Henriette Bergh Andreassen, formand  Mikkel Weinreich Larsen, Afbud  Qasam Ahmad  Mette Julie Hørning  Tonni Leth Kristensen  Suppleant: Katrine Rosenmejer | Jette Nord, Skoleleder  Maja Rose Falk, afdelingsleder i Fritten  Tannie B. Neumann, afdelingsleder i skolen  Carsten Borglund, lærer  Jeanette Pagter Backer  Elevråd: Isabella 9.V & Helena 9.V (Afbud) |
|  |  |

1. **Dagsorden**
2. Velkommen til de nye og præsentation af alle
3. Valg af referent, Jeanette tager referat
4. Godkendelse af dagsorden for bestyrelsesmødet
5. Underskrift af referater fra bestyrelsesmødet 12.03.25
6. **Økonomi (fast punkt)**

**Balancen for 01.01.25-31.03.25 gennemgås v. Jette**

**Gennemgang og snak vedr. årsregnskab 2024**Vi har brugt på lønomkostninger netto kr. 47.186,85 mere end budgetteret. Det skyldes, at vi får penge fra barselsfonden mm. bagudrettet.

Der har været bogkøb i starten af året, da matematik i de små klasser bl.a. har to bøger på et skole-år. En før jul og en efter jul.   
Vi har pr. 31.03.25 brugt kr. 13.670,- mindre end budgetteret.

Ellers ser alt fint ud.

Der er kommet en årsrapport ud, som blev gennemgået.

1. **Info fra ledelsen**
2. **Fritidsdelen v. Maja**  
   Der er fuldt fokus på opstart af Minifritten. Der var goddag-dag i sidste uge, og der vil være   
   besøgsdage i denne uge. Der starter i alt 22 børn. Vi har ansat Adelisa i Minifritten, og vi ved endnu ikke, om hun fortsætter i Fritten efter sommerferien. Derudover er der slået to andre stillinger op.   
   3. årgang er flyttet delvist over i Klubben. Maja fortæller, og der bliver aftalt ekstra bemanding fra dag til dag pga. det store pres på Klubben.
3. **Skoledelen v. Jette**Vi har afholdt møde med en regnskabsassistent. Hun starter her i praktik med mulighed for fastansættelse. Derudover har vi ansat en ny lærervikar, som bliver her efter sommerferien.Top Danmark har været på besøg. Vi har fået et nyt tilbud, hvor vi sparer kr. 18.000,- om året.  
   Vi skal have en stand på krudtværksmarkedet. Der vil bl.a. blive delt flyers ud vedr. vores åbent-hus-arrangement.  
   Jacob Lunding har klaget over vores ejendomsvurdering, og han følger den til dørs.  
   Der har været afholdt terminsprøver for 8. årgang. Det forløb godt, og det fungerer godt i salen.   
   Vi har haft brandtilsyn. Der skal afholdes et møde, når brandinspektøren har set alle de gamle tegninger af skolen. Herefter vil vi se på, hvad der skal udbedres.  
   Vores fagfordeling er på plads. Der bliver skrevet ud til forældrene en af dagene vedr. lærerskift.  
   Lærerne i indskolingen er ikke tilfredse med skolemaden. De mener, at maden er for usund. I udskolingen opleves det ikke som et problem. Der tales om, at det jo også er forældrenes ansvar, hvad der er bestilt til deres børn. Det besluttes, at vi lader det være, som det er indtil videre, og så tages det op igen på et senere tidspunkt.  
   Alle ledelsesopgaver er nu fordelt mellem Jette, Maja og Tannie.
4. **Elevrådet**
5. Nyt fra elevrådet – Punktet udeladt
6. **Punkter til orientering (O), debat (D) og beslutning (B).**
7. **Tilbagemelding og evaluering af generalforsamlingen**  
   Alle er enige om, at generalforsamlingen gik rigtig godt. Stemningen var god, og der var et fint fremmøde. Der var tilfredshed over, at flere gav udtryk for at være godt tilfredse med det hele. Tit hører man kun det negative.   
   Flere forældre havde også budt ind med gode forslag til forskellige ting.  
   Dialogmødet har også været en god ting for generalforsamlingen.
8. **Timefordelingsplanen. Hvordan blev den endelige timefordelingsplan for skoleåret 2025/2026 (O) Bilag vedhæftet.**Jette gennemgik den endelige plan for timefordelingen på alle årgangene.
9. **Ny retningslinje for Whistleblowerordning (D/B) Bilag vedhæftet.**Den nye retningslinje blev godkendt. Man skriver til Jeanette, som går videre til rette sted med evt. henvendelser.
10. **Ny retningslinje for anvendelse af kamera (D/B) Bilag vedhæftet.**Retningslinjen blev godkendt.
11. **Ny retningslinje for elevfravær (D/B) Bilag vedhæftet.**Jette fortæller, at der har været en del debat om denne retningslinje, da nogle elever har rigtigt meget fravær. Det nævnes, at vi skal være mere skarpe på at gøre opmærksom på, hvad et stort fravær betyder for barnet selv, fællesskabet og undervisningen. Det er også stadig et problem med fravær ift. forberedelser og indkøb til konfirmationer.
12. **Hvordan får vi nye elever på skolen. Punktet har været oppe før, men måske er der flere ideer efter generalforsamlingen(D/B) Bilag vedhæftet.**Det foreslås, at vi skal prøve at tænke over fem ting, som vi skiller os ud på. Måske kan man brainstorme og komme med bud på dette til næste møde.  
    Det nævnes, at de forældrevalgte medlemmer i bestyrelsen selv har valgt skolen pga. vores lille kreative miljø, tryghed, høje faglighed og anti-mobning. De samme ting er vægtet højt i forældretilfredshedsundersøgelsen.  
    Der tales om, at vi også skal være mere synlige på vores forskelligheder og forskellige minoriteter.   
    Det forslås, at vi skal aktivere vores nuværende forældre til at reklamere for vores skole. Vi er sammen med dem 600 mennesker, som ved hjælp af mund-til-mund-metoden kan nå langt ud med de gode historier.  
    Derudover kan vi reklamere med vores gode trivselsmålinger.   
    Det besluttes at emnet skal med igen på næste møde.
13. **2. årgang**  
    Jette nævner, at der i alt kun vil være 30-31 elever på nuværende 2. årgang til næste år, og især den ene klasse er meget lille og fungerer dårligt. Skal vi slå de to klasser sammen, eller skal der laves 2 helt nye klasser?

Det er rigtigt svært at dele en årgang på ny, og det vil nok blive svært for både børn og forældre, hvis vi laver nye klasser.  
Hvis vi slår klasserne sammen, vil vi gøre det med 3-4 medarbejdere. Jette fortæller, at lærerne foreslår at sammenlægge klassen – også set i lyset af succesen med den tidligere sammenlagte klasse. Det tilføjes, at det også er nemmere at undervise en stor klasse end en meget lille klasse.   
  
  
  
  
  
  
  
Bestyrelsen er enige om, at en sammenlægning vil være den rigtige løsning for de to små klasser. Dette vurderes på baggrund af de tidligere erfaringer, hvor skeptikere også har erkendt, at det virkelig har været en god ting for det sociale, når to små klasser lægges sammen. Det er dog vigtigt at understrege til de berørte forældre, at det ikke er en spareøvelse, men at det vil gavne undervisningen og fællesskabet, og at der vil blive arbejdet på det sociale.  
Jette fortæller, at klassen vil kunne blive i de samme lokaler, da døren mellem dem kan åbnes op. Det vil heller ikke ændre på fagfordelingen.   
Nogle forældre har faktisk selv efterspurgt en sammenlægning.  
Ledelsen holder møde med klasseteamet, og laver en plan for hvordan sammenlægningen skal foregå. Derefter bliver det meldt ud.

1. **Tilbagemeldingspunkt**
2. **Eventuelt**
3. **Elev-, personalesager og andet**
4. Elever (Ind- og udmeldte elever)
5. Personale
6. Andet
7. **Kommende bestyrelsesmøder:** 04.06.25
8. **Punkter til senere:**

**Hjertestarter og førstehjælp for elever? (D/B)**Personalet skal have førstehjælpskursus til sommer. Kan de efterfølgende undervise deres elever, eller skal der laves elevkurser? Hjertestarter søgt hos TRYG. Punktet skal på, når ovenstående er undersøgt.

**Hvordan kan man få forældrene til at støtte op om trivselsforældrenes forskellige arrangementer? Evt. debat på generalforsamlingen eller dialogmøde (D/B)**

Punktet tages op, når vi kommer til årets trivselsforældremøde.

**AI**

Hvordan bruger vi kunstig intelligens på skolen? (D) – tages op efter sommerferien

**Flere elever til skolen.**Dette punkt tages op igen på kommende møde.